Atunci când automobilul se deplasează, o cantitate mare de aer intră în habitaclu prin orificiile de aerisire ale sistemului de încălzire, de ventilație și de climatizare. Acest aer conține praf, particule abrazive, funingine, polen de plante, noxe, etc. Inhalarea acestor substanțe poate cauza probleme respiratorii sau alergii. Filtrul de habitaclu contribuie la soluționarea acestei probleme, curățând aerul care ajunge în habitaclu.